Julito Buhisan Cortes

**Julito Buhisan Cortes** (født 4. juli 1956 i Parañaque i Metro Manila på Filippinene) er en katolsk prelat som er biskop av Dumaguete i Negros Oriental på Filippinene siden september 2013. Før dette var han hjelpebiskop i erkebispedømmet Cebu fra 2002 til 2013.
## Liv og virke
### Bakgrunn
Selv om Julito Buhisan Cortes ble født i Parañaque ved Manila, stammer han og vokste han opp i Siquijor i den lille øyprovinsen Siquijor i Visayasøygruppen.  Han er den eldster av syv barn.
Han fullførte grunnskolen ved Pulangyuta Elementary School (1968) i Siquijor og videregående studier ved *Saint Joseph Seminary *(1972) i Dumaguete. Han fill *Bachelor of Arts in Philosophy* fra *San Carlos Seminary* College (1976) i Cebu og bachelorgrad i teologi ved University of Santo Tomas (1976) i Manila.
### Prest
Han ble presteviet den 24. oktober 1980 i katedralen *Saint Catherine of Alexandria* i Dumaguete av Epifanio Surban, første biskop av Dumaguete, og ble postert til *Saint Joseph Seminary* som lærer, formator, senere rektor og akademisk dekan da seminaret gikk over fra et videregåendeseminar til høyskoleseminar.

Somrene fortsatte Cortes studiene ved *University of Santo Tomas* og fullførte sitt lisensiat i teologi (1983) og *Master of Arts* i *Higher Religious Education* (1983). Etter flere år i seminardannelsesarbeid, fortsatte han med avanserte studier ved Angelicum i Roma hvor fikk doktorgrad i teologi (1986). Denne perioden med akademiske studier gjorde ham også i stand til å delta på internasjonale kurs som «Fostering Human Religious Development» ved det pavelige universitet Gregoriana i Roma (1986) og «Bible and the Holy Land» ved *Saint George's College* i Jerusalem (1988). År senere deltok han også på et kurs om «Lederskap i en deltakende kirke» ved East Asian Pastoral Institute i Quezon City (1996).

Da han kom tilbake til sitt bispedømme, ble han utnevnt av Angel Lagdameo, andre biskop av Dumaguete, til rektor ved *Saint Joseph Seminary*. Senere ble han generalvikar (1989). Han ble også sogneprest i Bacong (1997). Da Lagdameo innkalte den første bispedømmesynoden i Dumaguete (1992), overlot han oppgaven som president til Cortes. Disse administrative funksjonene i bispedømmet ga Cortes en uvurderlig mulighet til å være delegat til to historiske kirkelige begivenheter i den filippinske kirke, Filippinenes andre plenumsråd (1991) og *National Pastoral Consultation on Church Renewal* (2001). 

Da biskop Lagdameo ble promovert til som erkebiskop av Jaro (2000), ble Cortes bispedømmeadministrator av Dumaguete frem til ankomsten av den tredje biskop av Dumaguete, John Forrosuelo Du (2001).

### Hjelpebiskop i Cebu
Noen måneder senere utnevnte pave Johannes Paul II Cortes til hjelpebiskop i Cebu og titulærbiskop av Severiana. Hans bispeordinasjon ble holdt i katedralen i Dumaguete den 8. januar 2002. Hovedkonswekrator var kardinal Ricardo J. Vidal; medkonsekrerende var erkebiskop Onesimo Cadiz Gordoncillo av Capiz og biskop John Forrosuelo Du av Dumaguete. 

Cortes tjente som hjelpebiskop av Cebu samt sogneprest i *Santo Rosario Parish* («Quiapo of Cebu») fra januar 2002 til november 2013, i nesten tolv år, noe som ga ham rike pastorale erfaringer og muligheter under veiledning av to erkebiskoper av Cebu, kardinal Ricardo J. Vidal og hans etterfølger Jose S. Palma. Bortsett fra ansvar i erkebispedømmet i Cebu, fungerte Cortes også som leder av *CBCP Permanent Committee for the Cultural Heritage of the Church* fra 2007 til 2013, i tillegg til å være medlem av to andre kommisjoner (*Culture* og *Liturgy*).
### Biskop av Dumaguete
Den 28. september 2013 utnevnte pave Frans biskop Cortes til den fjerde biskop av bispedømmet Dumaguete. Hans kanoniske innsettelse i embedet fant sted 5. desember 2013 i *Cathedral of St. Catherine of Alexandria* i Dumaguete.

## Skrifter
* 
* 
* 

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Carmine Rocco (1912–1982) *1961
* Kardinal Ricardo Jamin Vidal (1931–2017) *1971
* Biskop *Julito Buhisan Cortes* (1956–) *2002

## Referanser